تورکیه‌نین مدنیت و توریزم مشاویری‌لیگی‌نین بلگراد یونس امره انستیتوسو ایله بلگراد-دا تشکیل ائتدیگی ایستانبول موضوعلو ایکی فوتوسرگی صنعت‌سئورلره تقدیم اولوندو.
آرا گولرین "ایستانبولون گؤزو" و دویغو سری‌نین "ماوی قیرمیزی ایستانبول" آدلی فوتوسرگی‌لری بلگراد-لی‌لارین بؤیوک ماراغینا سبب اولدو.
تورکیه‌نین بلگرادداکی بویوک ائلچیسی تانژو بیلگیچ سرگی‌نین آچیلیشیندا چیخیش ائده‌رک قوناق‌لارا گولرین حیاتی و یارادیجی‌لیغی باره‌ده معلومات وئردی.
بلگراد مدنیت مشاویری دریا باها‌دیر دا صربیستانا ایستانبولو تانیتماق ایستدیک‌لرینی بیلدیرییره‌رک: "هئچ بیر صنعتکار ایستانبولو گولر قدر گؤزل تانیدا بیلمز. بو سبب‌دن گولرین سرگی‌سینی صربیستان خالقینا تقدیم ائدیریک" دئدی.
پایتاخت‌داکی میللی قالری‌دا ایسه "ماوی قیرمیزی ایستانبول" آدلی دیگر بیر سرگی‌نین آچیلیشی اولدو.
"ماوی قیرمیزی ایستانبول" سرگی‌سی‌نین ده آچیلیشیندا ایشتیراک ائدن بویوک ائلچی تانژو بیلگیچ ایکی اؤلکه‌نین صعنتچیلری واسطه‌سیله صربیستان و تورکیه خالقی‌نین بیر آرایا گلدیک‌لرینی وورغولادی.
گولرین "ایستانبولون گؤزو" سرگی‌سی 6 مارت، "ماوی قیرمیزی ایستانبول" سرگی‌سی ایسه 15 مارتا قدر آچیق اولا‌جاق.
گولرین "ایستانبولون گؤزو" سرگی‌سی 6 مارت، "ماوی قیرمیزی ایستانبول" سرگی‌سی ایسه 15 مارتا قدر آچیق اولا‌جاق.
